হাইকোর্টের নির্দেশে পূর্ব বর্ধমানে শুভেন্দুর সভা, ট্র্যাফিকে শৃঙ্খলা বজায় রাখার কড়া বার্তা

পূর্ব বর্ধমান: পূর্ব বর্ধমানে (Purba Bardhaman) বিরোধী দলনেতা শুভেন্দু অধিকারীর (Suvendu Adhikari) সভা করার অনুমতি দিল কলকাতা হাইকোর্ট (Calcutta High Court)। পুলিশের পক্ষ থেকে অনুমতি না মেলায় বিজেপি আদালতের দ্বারস্থ হয়। মামলার শুনানি শেষে বিচারপতি কৃষ্ণা রাও স্পষ্ট নির্দেশ দিয়েছেন, সভা নির্দিষ্ট সময় ও নির্দিষ্ট জায়গাতেই করতে হবে, কোনওভাবেই ট্র্যাফিক ব্যবস্থায় বিঘ্ন ঘটানো যাবে না।

রাজ্যের আইনশৃঙ্খলা পরিস্থিতি সহ একাধিক ইস্যুকে সামনে রেখেই এই সভার আয়োজন বিজেপির (BJP)। ওই সভায় উপস্থিত থাকবেন বিরোধী দলনেতা শুভেন্দু অধিকারী। প্রশাসনের অনুমতি না মেলায় বিজেপি আদালতে যায়, এবং আদালত সভার পক্ষে রায় দেয়।

আরও পড়ুন: হুগলিতে ভোটার তালিকা কেলেঙ্কারি, পোতাগাছির ৯০০ জনের নাম উধাও!

হাইকোর্টের নির্দেশ, সভা করতে হবে নির্দিষ্ট সময় ও নির্দিষ্ট স্থানে, ট্র্যাফিক ও সাধারণ মানুষের চলাচলে কোনও সমস্যা সৃষ্টি করা চলবে না, প্রয়োজনীয় নিরাপত্তা ও নিয়ন্ত্রণে পুলিশকে বিশেষ নজর রাখতে হবে।

বিচারপতির নির্দেশ অনুযায়ী, সভার দিন কীভাবে আইনশৃঙ্খলা ও ট্র্যাফিক ব্যবস্থাপনা করা হবে, তার একটি বিস্তারিত রিপোর্ট ১৯ নভেম্বরের মধ্যে হাইকোর্টে জমা দিতে হবে রাজ্য সরকারকে। সভা শেষে পুরো ঘটনাবলী সংক্রান্ত একটি ডিটেইলড রিপোর্ট দিতে হবে আদালতে। হাইকোর্টের নির্দেশের পর বিজেপি জানিয়েছে, তাঁরা আইন মেনে শান্তিপূর্ণভাবেই সভা করবেন। রাজ্য প্রশাসনের পক্ষ থেকে ট্র্যাফিক নিয়ন্ত্রণে মূলত সতর্কতা জারি করা হয়েছে।