পূর্ব বর্ধমানের জামালপুরে নেতাজি অ্যাথলেটিক্স ক্লাবের থিমের ভাবনা কী?

পূর্ব বর্ধমান: পূর্ব বর্ধমানের (Purba Bardhaman) জামালপুরে দুর্গাপুজোর (Durga Puja) অন্যতম আকর্ষণ হয়ে উঠেছে নেতাজি অ্যাথলেটিক্স ক্লাবের আয়োজন। প্রতিবছরই নতুনত্বের ছোঁয়া আনে এই ক্লাব। এবছর তাদের থিমের ভাবনা ঘুরপাক খাচ্ছে রাজস্থানের সাংস্কৃতিক ঐতিহ্যকে কেন্দ্র করে (District news)।

উদ্যোক্তাদের মতে, দর্শনার্থীদের সামনে এক অনন্য অভিজ্ঞতা তুলে ধরাই তাঁদের মূল উদ্দেশ্য। তাই প্যান্ডেল থেকে শুরু করে প্রতিমা—সবেতেই ধরা পড়ছে রাজস্থানি গ্রামীণ সংস্কৃতির ছাপ। প্রতিমার সাজ, গয়না ও পোশাক রাজস্থানের ঐতিহ্য অনুযায়ী তৈরি করা হয়েছে। প্যান্ডেলের নকশায় প্রতিফলিত হয়েছে রাজস্থানের কুঁড়েঘর, মাটির দেয়াল, রাজকীয় দরজা-জানলা এবং রঙিন আলোকসজ্জা।

আরও পড়ুন: পাঁচদিন না! ৯ দিনের দুর্গাপুজো হয় চৌধুরী বাড়িতে, কেন এই নিয়ম?

শুধু মণ্ডপের ভেতরেই নয়, বাইরেও সাজানো হয়েছে রাজস্থানের লোকসংস্কৃতির প্রতীকী উপস্থাপনা। উটের মূর্তি, রাজস্থানি লোকশিল্পের প্রতিফলন এবং গ্রামীণ আচার-অনুষ্ঠানের ছবি ফুটিয়ে তোলা হয়েছে। ফলে এলাকাবাসীর পাশাপাশি বাইরের দর্শনার্থীরাও আকৃষ্ট হচ্ছেন এই অভিনব থিমে।

পুজো উদ্যোক্তাদের আশা, রাজস্থানি সংস্কৃতির এই উপস্থাপনা শুধু চাক্ষুষ আনন্দই দেবে না, বরং এক রাজ্য থেকে আরেক রাজ্যের সাংস্কৃতিক বিনিময়ের দৃষ্টান্তও স্থাপন করবে। জামালপুরের এই উদ্যোগ ইতিমধ্যেই আলোচনার কেন্দ্রবিন্দুতে।