আউশগ্রামে নাবালিকাকে ‘গণধর্ষণ’, গ্রেফতার ৬

পূর্ব বর্ধমান: ফের যৌন লালসার শিকার নাবালিকা (Minor Raped)। বান্ধবীর সঙ্গে গ্রামের দোকানে কিছু কিনতে গিয়েছিলেন নবম শ্রেণীর ওই ছাত্রী। সেই সময় নাবালিকাকে জঙ্গলের দিকে নিয়ে গিয়ে গণধর্ষণ করা হয় বলেই অভিযোগ। ঘটনাটি ঘটেছে পূর্ব বর্ধমানের (Purba Bardhaman) আউশগ্রাম থানা এলাকায়।\

পুলিশ সূত্রে খবর, বৃহস্পতিবার রাতে নির্যাতিতার মা আউশগ্রাম থানায় অভিযোগ দায়ের করেন। রাতেই আউশগ্রাম থানার পুলিশ ৬ জনকে গ্রেফতার করে। জানা গিয়েছে, ধৃত চারজন নাবালক স্কুলপড়ুয়া।

আরও পড়ুন: নদিয়ার শান্তিপুরে নজিরবিহীন ঘটনা, বাড়ির বাগানে ফলেছে সাত ফুট লম্বা কলার কাঁদি

ঘটনাটি ঘটেছে গোট সোমবার সন্ধ্যায়। ওই নির্যাতিতা নবম শ্রেণির ছাত্রী। প্রতিবেশী অষ্টম শ্রেণির এক ছাত্রীর সঙ্গে তাঁর বন্ধুত্ব রয়েছে। সন্ধ্যায় সেই বান্ধবীর সঙ্গেই পাড়ার অদূরে একটি দোকানে নির্যাতিতা নাবালিকাকে সঙ্গে নিয়ে কেক কিনতে যায়। জঙ্গলের ভিতরের রাস্তা দিয়েই তাঁরা দোকানে যাচ্ছিল। তখনই তাঁদের পথ আটকায় এলাকারই ৬ জন। তাদের মধ্যে দু’জন প্রাপ্ত বয়স্ক, বাকিরা নাবালক।

পথ আটকে ধরতেই বান্ধবী ছুটে পালিয়ে যায়। ওই নাবালিকাকে একা পেয়ে ধরে ফেলে যুবকেরা। এরপর জঙ্গলে টেনে নিয়ে গিয়ে গণধর্ষণ করা হয়। তারপরই ওই ছাত্রী অসুস্থ হয়ে পড়ে। প্রথমে সে লোকলজ্জা ও হুমকির ভয়ে কাউকে কিছু জানায়নি। এরপর বৃহস্পতিবার স্কুলের এক বান্ধবীকে প্রথমে জানায়। সেই বান্ধবী সঙ্গে সঙ্গে স্কুলের এক শিক্ষককে বলে। এরপরই শিক্ষক ঘটনার কথা পুলিশকে জানান। নির্যাতিতার মা বৃহস্পতিবার রাতে এফআইআর দায়ের করেন। রাতেই ৬ অভিযুক্তকে গ্রেফতার করে পুলিশ। ধৃতদের বিরুদ্ধে নির্দিষ্ট ধারায় মামলা দায়ের করা হয়েছে। নির্যাতিতার মেডিক্যাল টেস্ট করানোর জন্য বর্ধমানে পাঠানো হয়েছে।